CABO SAN LUCAS 16. septembra (SITA/AP) - Oko hurikánu Lane zasiahlo v sobotu pacifické pobrežie Mexika asi 30 kilometrov juhovýchodne od mesta Culiacan. Hurikán tretieho stupňa prinútil miestne úrady, aby zrušili tradičné oslavy Dňa nezávislosti a vyľudnil tiež letovisko Mazatlan, obľúbené medzi americkými turistami. Podľa predpovedí hurikán ohrozuje asi 350 kilometrov široký úsek pobrežia medzi El Roblitom a Topolobampom. Jeho sila by sa mal nad pevninou znížiť na druhý stupeň, pričom poobede miestneho času by mal zasiahnuť metropolu zväzového štátu Sinaloa, 750 tisícové mesto Culiacan. Podľa pôvodných predpovedí mal hurikán smerovať pozdĺž pobrežia Kalifornského zálivu.